tartuNLP/wikipedia-smugri-20251201 huggingface dataset:
Projektijuhtimise plaan

 
Projektijuhtimise plaan (inglise keeles "project management plan") koostatakse projekti algfaasis, eesmärgiga määratleda tulemusteni jõudmiseks vajalikud tegevused, ressursid ja järjestus. Plaan peab olema piisavalt põhjalik ja ülevaatlik, et minimeerida riske ning saavutada otsustajate ja toetuse pakkujate poolehoidu.
Plaani olulisust näitab ka projekti terviklikkuse haldamise põhiprotsessidega tutvumine, milleks on:
Projektijuhtimise plaani olulisem osa on projektijuht, kes vastutab nii koostamise, selle õigsuse ja asjakohasuse eest, kui ka tulemuse vastavuses olemise plaaniga. Projektijuhi üks tugevamaid isikuomadusi on analüüsivõime, et viia projektijuhtimise plaan võimalikult palju vastavusse ootustega, kaotamata teostatavust, samas mitte raisata liigselt ressursse.
Projektijuhtimise plaan ja selle kinnitamine/vastuvõtmine on sõltuvuses projekti esialgse kava koostamise efektiivsusest. Viimane on vaja koostada ka siis, kui projektiplaani tegemine ostetakse teenusena sisse, sest kajastab projekti tähtsaid osasid ning loob ühtse aluse mõistmisele. Mõistmaks projektijuhtimise plaani tugevusi ja nõrkusi on soovitatav, hoolimata kindlate vastavasisuliste nõuete puudumisest, teha läbi SWOT-analüüs (inglise keeles "S – srengths, W – weaknesses, O – opportunities, T – threats"). Antud analüüsi osade käsitlemine on mõningate esitamistingimuste järgi nõutav, olenevalt projekti ettekirjutustest, kuid on soovitatav täies mahus tegemiseks ennekõike projektimeeskonna tarbeks. Analüüsiga saab võimalikuks rõhuasetuse õigem jaotumine projektiplaanis nii, et eesmärkidele vastavad kvalifikatsioonid on üle hinnatud ja parimad eeldused paika määratud. 
Edukas projektijuhtimise plaan.
Sisaldab 4 komponenti
Projektijuhtimise plaani edu tagavad
Projektiplaani saab mittekäivitumise korral ka taasesitada ning seda peetakse ka tihtipeale otstarbekaks, sest projekti vormistamine nõuab vähem aega kui uue tegemine. Samuti saab arvesse võtta eelnevaid negatiivseid hinnanguid ning projekti vastavalt muutunud nõudmistele ümber vormistada. Suurem majanduslik mõju saavutatakse projekti minimaalses muutmises mitmekordse täitmise järel.
Efektiivseks projektihalduseks tuleks projektijuhtimise plaanis välja tuua järgmised aspektid:
Projektiplaanide liigitus struktuuri järgi.
Lisaks sõltub projektijuhtimise plaan paljudest formaalsetest mõõdikutest. Kõige enam omab mõju vormistamise kvaliteet. Esmalt peab olema selge ja arusaadavas keeles. Visuaalselt peab olema struktureeritud, ülevaatlik ja stiilselt kujundatud. Samuti peab projektiplaan olema veenev, selleks et tuua välja meeskonna piisav pädevus, välja pakutud lahenduse ainuõigsus ja ressursikasutuse optimaalsus.
Projektijuhtimise plaani kvaliteedi tõestamiseks loodud vahendid ja metoodikad.
Neist populaarseim on PERT-graafik (inglise keeles "Program Evaluation and Review Technique"), mille põhimõtted on selged ja lihtsad järgida – märgi ära algus ja lõpp ning liikudes lõpust alguse poole tuleb lisada kõik vajalikud projektitegevused ajateljele.
Kanti antinoomiad

Immanuel Kanti antinoomiad, raamatust "Puhta mõistuse kriitika", on vastuolud mis tema arvates järgnesid tingimata meie katsetest ette kujutada transtsendentset reaalsust.
Kant arvas, et mõned tema antinoomiatest (Jumal ja vabadus) võivad olla lahendatud kui praktilise põhjuse postulaadid. Ta kasutas neid, et kirjeldada samaväärselt ratsionaalseid kuid vastuolulisi tulemusi, kui kohaldada puhaste mõtete universum kategooriatele või kriteeriumitele, ehk rakendada mõistliku taju või kogemuse universumile õigustatud põhjust. Empiiriline põhjus ei saa kehtestada ratsionaalseid tõdesid, sest see ületab võimaliku kogemuse ja seda kohaldatakse selle valdkonna suhtes, mis seda ületab.
Neid antinoomiaid on neli: kaks "matemaatilist" ja kaks "dünaamilist". Nad on seotud (1) universumi piiramisega aja ja ruumi suhtes, (2) teooriaga, et kogu koosneb jagamatutest aatomitest (kuigi seda tegelikult ei eksisteeri), (3) probleemiga vaba tahte suhtest universumi põhjuslik põhjuslikkusega ja (4) vajaliku olemise olemasoluga.
Esimesed kaks antinoomiat on "matemaatilised", arvatavasti seetõttu, et igal juhul oleme seotud suhetega väidetavalt tajutavate objektide (näiteks Maa ja sellega seotud objektid) ja aja ning ruumi vahel. Teised kaks antinoomiat on "dünaamilised", arvatavasti seetõttu, et väitekirja pooldajad ei kehtesta ennast ainult ruumilis-ajaliste objektide suhtes.
Geoffrey Currier Goddu versioon Kanti antinoomiatest.
Esimese antinoomia väide: maailm on piiratud (a) aja ja (b) ruumi suhtes.
Tõend (a): 
Tõend (b):
Esimese antinoomia vastuväide: maailm ei ole piiratud (a) aja ja (b) ruumi suhtes.
Tõend (a):
Tõend (b):
Teise antinoomia väide: iga komposiitne asi maailmas koosneb lihtsatest osadest.
Tõend:
Teise antinoomia vastuväide: ükski komposiitne asi maailmas ei koosne lihtsatest osadest.
Tõend:
Kolmanda antinoomia väide: maailmas on vabadust.
Tõend:
Kolmanda antinoomia vastuväide: maailmas ei ole vabadust.
Tõend:
Neljanda antinoomia väide: vajalik olemine on kas maailma osa või selle põhjus.
Tõend:
Neljanda antinoomia vastuväide: vajalik olemine ei ole (a) osa maailmast ega selle (b) põhjus.
Tõend (a):
Tõend (b):
Pretendent

Pretendent (kitsamalt "trooninõudleja") on isik, kes taotleb põhjendatult pääsu valitsejatroonile või muule kõrgele positsioonile või tiitlile, mille on parajasti hõivanud teine (tavaliselt tunnustatum) isik. Enamasti viitab see endisele monarhile (või tema järeltulija(te)le), kelle asemel valitseb rivaal, või kelle valitsetud territooriumil on monarhia kukutatud.
Ülekantud tähenduseks võidakse nimetada pretendendiks mis tahes tiitli nõudlejat või taotlejat, ka favoriiti, näiteks poliitikas või spordis jne.
Ruuna külanõukogu

Ruuna külanõukogu oli külanõukogu Põlva rajoonis. Külanõukogu eksisteeris 1945–1954 ja seejärel liideti see Alaküla külanõukoguga.
Ruusmäe külanõukogu

Ruusmäe külanõukogu oli külanõukogu Võru rajoonis. Külanõukogu eksisteeris 1945–1960, seejärel jagati selle territoorium Haanja ja Misso külanõukogu vahel.
Rõuge külanõukogu

Rõuge külanõukogu oli külanõukogu Võru rajoonis. Külanõukogu moodustati 1945 Rõuge vallas. Külanõukogu pindala oli 275 km² (1977).
Saaluse külanõukogu

Saaluse külanõukogu oli külanõukogu Võru rajoonis. Külanõukogu eksisteeris 1945–1960 ja seejärel liideti see Vastseliina külanõukoguga.
Wang Ximeng

Wang Ximeng (hiina keeles 王希孟; "pinyinis" "Wáng Xīmèng"; Wade'i-Giles'i transkriptsioonis Wang Hsi-meng; 1096–1119) oli Songi dünastia aegne Hiina maalikunstnik. Ta oli imelaps, tema õpetaja oli Põhja-Song'i dünastia viimane keiser Huizong isiklikult. Wang oli üks kuulsamaid Põhja-Songi õukonnakunstnikke. Ta suri 23-aastaselt.
"Tuhat liid jõgesid ja mägesid".
Wangi ainus säilinud töö on 11,9 meetri pikkune pildirull pealkirjaga "Tuhat liid jõgesid ja mägesid" (《千里江山图》). Teos valmis 1113. aastal, kui Wang oli vaid 18-aastane. Maal on suurimaid Hiina ajaloos ja seda peetakse üheks parimaks hiina kunsti teoseks. "Tuhat liid jõgesid ja mägesid" asub Paleemuuseumi püsikogus Pekingis Keelatud Linnas.
Saarde külanõukogu

Saarde külanõukogu oli külanõukogu Pärnu rajoonis. Külanõukogu moodustati 1945 Saarde vallas. Külanõukogu pindala oli 493 km² (1977).
Külanõukogu halduskeskus asus 1960. aastani Surtsi külas, 1960. aastast Kilingi-Nõmme linnas.
Saarepeedi külanõukogu

Saarepeedi külanõukogu oli külanõukogu Viljandi rajoonis. Külanõukogu moodustati 1945 Viljandi vallas. Külanõukogu pindala oli 98 km² (1977).
Sadala külanõukogu

Sadala külanõukogu oli külanõukogu Jõgeva rajoonis. Külanõukogu moodustati 1945 Sadala vallas. Külanõukogu pindala oli 152 km² (1977).
Sagadi külanõukogu

Sagadi külanõukogu oli külanõukogu Eesti NSV-s aastatel 1945–1954. 
Külanõukogu moodustati 1945 augustis Virumaal Palmse vallas. Külanõukogu keskus asus Sagadi-Metsanurga külas.
Seoses maakondade ja valdade likvideerimise ning maarajoonide moodustamisega arvati Sagadi külanõukogu 1950 septembris Loksa rajooni koosseisu.
1954 juunis Sagadi külanõukogu likvideeriti ja selle territoorium liideti Vihula külanõukoguga.
Saka külanõukogu

Saka külanõukogu oli külanõukogu Kohtla-Järve rajoonis. Külanõukogu eksisteeris 1945–1954 ja seejärel liideti see Kohtla külanõukoguga.
Saksi külanõukogu

Saksi külanõukogu oli külanõukogu Eesti NSV-s aastatel 1945–1982. 
Saksi külanõukogu moodustati 1945 augustis Järvamaal Lehtse vallas. Külanõukogu keskus asus algselt Saksi asunduses.
Seoses maakondade ja valdade likvideerimise ning maarajoonide moodustamisega arvati Saksi külanõukogu 1950 septembris Tapa rajooni koosseisu.
1954 juunis liideti Saksi külanõukoguga osa likvideeritud Udriku-Tuha külanõukogu maadest. 1954. aasta seisuga tegutsesid külanõukogu maadel "Punalipu" kolhoos, Käravete sovhoosi Nõmmküla osakond ning Imastu ja Saksi Lastekodu.
1960 oktoobrist liideti Saksi külanõukoguga "Leegi" kolhoosi maakasutuse ala likvideeritud Põima külanõukogu maadest.
1962 veebruaris viidi külanõukogu keskus Saksi külast üle Moe külla.
Seoses Tapa rajooni likvideerimisega liideti Saksi külanõukogu 1962 aprillist Paide rajooniga, kuid 1962 detsembris viidi (koos Kadrina ja Vohnja külanõukoguga) üle Rakvere rajooni.
1964 aprillis eraldati osa Saksi külanõukogu maadest ja liideti need Kadrina külanõukoguga.
1972 veebruaris liideti Saksi külanõukoguga 2146 ha suurune ala varem Ambla külanõukogule kuulunud maadest. 1972 märtsis liideti Saksi külanõukoguga 3125 ha suurune ala varem Kadrina külanõukogule kuulunud maadest.
1974. aasta seisuga oli külanõukogu pindala 118 km² ja elanike arv 1814. Külanõukogu maadel tegutses Nõmmküla sovhoos.
1982 märtsis Saksi külanõukogu likvideeriti ja selle territoorium liideti Kadrina külanõukoguga.
Salla külanõukogu

Salla külanõukogu oli külanõukogu Rakvere rajoonis. Külanõukogu eksisteeris 1945–1960 ja seejärel liideti see Rakke ja Simuna külanõukoguga.
Samma külanõukogu

Samma külanõukogu oli külanõukogu Rakvere rajoonis. Külanõukogu eksisteeris 1945–1954 ja seejärel liideti see Viru-Nigula külanõukoguga.
Sangaste külanõukogu

Sangaste külanõukogu oli külanõukogu Valga rajoonis. Külanõukogu moodustati 1954. Külanõukogu pindala oli 195 km² (1977).
Sargvere külanõukogu

Sargvere külanõukogu oli külanõukogu Paide rajoonis. Külanõukogu eksisteeris 1945–1954 ja seejärel liideti see Paide külanõukoguga.
Saru külanõukogu

Saru külanõukogu oli külanõukogu Võru rajoonis. Külanõukogu eksisteeris 1945–1954 ja seejärel liideti see Mõniste külanõukoguga.
Sauga külanõukogu

Sauga külanõukogu oli külanõukogu Pärnu rajoonis. Külanõukogu moodustati 1945 Sauga vallas. Külanõukogu pindala oli 157 km² (1977).
Tšaplõgini rajoon

Tšaplõgini rajoon (vene keeles "Чаплыгинский район") on 2. järgu haldusüksus (munitsipaalrajoon) Venemaal Lipetski oblasti idaosas. Rajooni keskus on Tšaplõgini linn.
Rajoon piirneb põhjas Rjazani oblastiga, idas Tambovi oblastiga, lõunas Dobroje rajooniga ja läänes Lev Tolstoi rajooniga.
Rajooni pindala on 1490 km². Elanike arv oli 2012. aastal 32 141, 2009. aastal 33 089 ja 2002. aastal 36 069.
Tšaplõgini rajoonis on 103 asulat, mis kuuluvad ühe linnaasunduse (Tšaplõgini linna) ja kahekümne kahe külaasunduse koosseisu.
Rajooni tähtsamad jõed on Stanovaja Rjassa ja Ranova.
Silver Kaljula

Silver Kaljula (sündinud 12. märtsil 1991 Viljandis) on eesti näitleja ja teatritegelane. 
Töökäik.
Silver Kaljula oli 2014. aastal üks projektiteatri Must Kast asutajaist ja töötas kuni 2019. aastani samas näitlejana. 
2016. aastast on ta TEMUFI näitleja-produtsent..
Aastatel 2020–2023 aastal Ugala teatri korraldusjuht.
Ta on Eesti Näitlejate Liidu liige.
Lebedjani rajoon

Lebedjani rajoon (vene keeles "Лебедянский район") on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Lebedjani linn.
Rajoon piirneb põhjas Dankovi rajooniga, kirdes Lev Tolstoi rajooniga, idas Dobroje rajooniga, lõunas Lipetski rajooniga, edelas Zadonski rajooniga, läänes Krasnoje rajooniga ja loodes Tula oblastiga.
Rajooni pindala on 1420 km². Elanike arv oli 2012. aastal 42 416, 2009. aastal 42 167 ja 2002. aastal 46 644.
Lebedjani rajoonis on 89 asulat, mis kuuluvad ühe linnaasunduse (Lebedjani linna) ja kuueteistkümne külaasunduse koosseisu.
Rajooni tähtsamad jõed on Don ja Krasivaja Metša.
Vladimir Laptev

Vladimir Laptev (vene keeles "Владимир Георгиевич Лаптев"; sündinud 13. juulil 1946) on vene teatri- ja filminäitleja ning lavastaja.
Aastatel 1971–1975 oli ta V. Majakovski nimelise Moskva Akadeemilise Teatri näitleja. Aastatel 1982–1984 oli ta Eesti NSV Riikliku Vene Draamateatri peanäitejuht. 
Ta on Venemaa Teatrikunsti Instituudi (GITIS) dotsent. Aastatel 2002–2006 lavastas ta mitu lavastust Tallinnas Vene Noorsooteatris.
Aastatel 1988–1993 tegi ta kaasa mitmes Eesti mängufilmis, sealhulgas "Varastatud kohtumine", "Need vanad armastuskirjad" ja "Armastuse lahinguväljad".
Veiko-Vello Palm

Veiko-Vello Palm (sündinud 29. mail 1971) on Eesti erusõjaväelane, auastmelt kindralmajor, kes oli aastatel 2023–2024 kaitseväe diviisi ülem. 
2015. aasta 30. juulist kuni 3. augustini 2018 juhtis ta 1. jalaväebrigaadi. Pärast seda töötas ta Kaitseväe peastaabi ülema kindralmajor Martin Heremi asetäitjana. 5. detsembril 2018 sai temast Kaitseväe peastaabi ülem seoses Heremi nimetamisega kaitseväe juhatajaks. 14. juunil 2021 asus ta kindralmajor Indrek Sireli asemel kaitseväe juhataja asetäitjaks. 15. jaanuaril 2023 nimetas kaitseminister Hanno Pevkur Palmi kaitseväe diviisiülemaks. 29. veebruaril 2024 esitas diviisiülem kindralmajor Veiko-Vello Palm kaitseväe juhatajale avalduse tegevteenistusest lahkumiseks, mille kindral Martin Herem kohe rahuldas. Kindralmajor Palm arvati reservi alates 29. märtsist 2024. 
Alates 5. aprillist 2024 on ta võitlusrobootikat tootva AS-i Milrem Robotics koosseisu kuuluva kaitsetööstusettevõtte
Frankenburg Technologies OÜ juhatuse liige.
Lev Tolstoi rajoon

Lev Tolstoi rajoon (vene keeles "Лев-Толстовский район") on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Lev Tolstoi asula.
Rajoon piirneb põhjas Rjazani oblastiga, idas Tšaplõgini rajooniga, kagus Dobroje rajooniga, edelas Lebedjani rajooniga ja läänes Dankovi rajooniga.
Rajooni pindala on 970 km². Elanike arv oli 2012. aastal 17 004, 2009. aastal 16 818 ja 2002. aastal 17 862.
Lev Tolstoi rajoonis on 45 asulat, mis kuuluvad kümne külaasunduse koosseisu.
Rajooni tähtsamad jõed on Guštšina Rjasa, Jagodnaja Rjasa ja Rakovaja Rjasa.
Ivar Sikk

Ivar Sikk (sündinud 23. detsembril 1963) on Eesti riigiametnik.
Haridus.
Ta on lõpetanud 1989. aastal Eesti Põllumajanduse Akadeemia ökonoomika ja organiseerimise erialal. 2000. aastal lõpetas ta Tartu Ülikooli Õigusinstituudi.
Täiendanud on ta end Tallinna Tehnikaülikoolis ja Eesti Kõrgemas Kommertskoolis.
Koidula Soe

Koidula Soe on eesti õpetaja ja Tõlliste valla aumärgi laureaat.
Haridus.
Õppinud Nõo Keskkoolis ning Tartu Ülikoolis keemiat ja bioloogiat.
Ühiskondlik tegevus.
Töötas 40 aastat (1. augustist 1977 kuni 31. augustini 2017) Tsirguliina Keskkoolis bioloogia ja keemia õpetajana. Valis õpetajaameti, kuna see oli tema lapsepõlveunistus: talle meeldis lapsena mängida õpetajat ja viisi panna.
2012. aasta kevadel toimus Tsirguliina raamatukogus näitus Koidula Soe kogutud kivimite kogust.
Looming.
2012. aastal avaldas Koidula Soe luulekogu "Rändaja", mille üht versiooni (raamat ilmus kahes versioonis: piltidega ja piltideta) illustreerivad autori loodus- ja reisifotod. Luulekogu sisaldab luuletusi, mille teemadeks on inimese elutee ehk rändamine elust surmani või rändamine looduses kevadest kevadeni. Trükituna ilmus luukekogu 2013. aastal.
Isiklikku.
Tema hobideks on reisimine, luuletuste kirjutamine ja kivimite kogumine.
Luuletuste hakkas Koidula Soe kirjutama juba koolis õppides. Luuletama inspireerivad teda loodus (eriti sügis), valu ja raskused, vastamata armastus ning tobedused ühiskonnaelus.
Dankovi rajoon

Dankovi rajoon (vene keeles "Данковский район") on 2. järgu haldusüksus (munitsipaalrajoon) Venemaal Lipetski oblasti põhjaosas. Rajooni keskus on Dankovi linn.
Rajoon piirneb kirdes Rjazani oblastiga, idas Lev Tolstoi rajooniga, lõunas Lebedjani rajooniga ja läänes Tula oblastiga.
Rajooni pindala on 1894,85 km². Elanike arv oli 2012. aastal 34 459, 2009. aastal 36 833 ja 2002. aastal 40 766.
Dankovi rajoonis on 149 asulat, mis kuuluvad ühe linnaasunduse (Dankovi linna) ja neljateistkümne külaasunduse koosseisu.
Rajooni tähtsamad jõed on Don ja Vjazovnja.
Billy (koeratõug)

Billy on Prantsusmaalt pärinev koeratõug.
Krasnoje rajoon

Krasnoje rajoon (vene keeles "Краснинский район") on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Krasnoje asula.
Rajoon piirneb põhjas Lebedjani rajooniga, kagus Zadonski rajooniga, lõunas Jeletsi rajooniga, läänes Stanovoje rajooniga ja loodes Tula oblastiga.
Rajooni pindala on 980 km². Elanike arv oli 2012. aastal 13 182, 2009. aastal 14 181 ja 2002. aastal 15 728.
Krasnoje rajoonis on 87 asulat, mis kuuluvad kaheksa külaasunduse koosseisu.
Rajooni tähtsamad jõed on Don, Krassivaja Metša, Bõstraja Sosna ja Semenjok.
Hrušivka (Apostolove rajoon)

Hrušivka (ukraina keeles Грушівка; 1952–2016 – "Leninske") on küla Ukrainas Dnipropetrovski oblastis Apostolove rajoonis.
Stanovoje rajoon

Stanovoje rajoon (vene keeles "Становлянский район") on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Stanovoje küla.
Rajoon piirneb põhjas Tula oblastiga, idas Krasnoje rajooniga, lõunas Jeletsi rajooniga, edelas Izmalkovo rajooniga ja loodes Orjoli oblastiga.
Rajooni pindala on 1350 km². Elanike arv oli 2012. aastal 18 428, 2009. aastal 18 753 ja 2002. aastal 20 424.
Stanovoje rajoonis on 122 asulat, mis kuuluvad 18 külaasunduse koosseisu.
Rajooni tähtsamad jõed on Palna ja Semenek.
Lipetski rajoon

Lipetski rajoon (vene keeles "Липецкий район") on 2. järgu haldusüksus (munitsipaalrajoon) Venemaal Lipetski oblasti lääneosas. Rajooni keskus on Lipetski linn (ei kuulu rajooni koosseisu).
Rajoon piirneb kirdes Dobroje rajooniga, idas Grjazi rajooniga, kagus Usmani rajooniga, lõunas Hlevnoje rajooniga, läänes Zadonski rajooniga ja loodes Lebedjani rajooniga.
Rajooni pindala on 1510 km². Elanike arv oli 2012. aastal 49 467, 2009. aastal 44 355 ja 2002. aastal 48 383.
Lipetski rajoonis on 86 asulat, mis kuuluvad kahekümne kuue külaasunduse koosseisu.
Rajooni tähtsaim jõgi on Voroneži jõgi.
Atractus cerberus

Atractus cerberus on maoliik "Atractuse" perekonnast, kes elavad Ecuadoris.
"Atractus cerberus" erineb sugulastest mitme tunnuse poolest, nagu kollane kõhualune ja isasmadude 150 kõhukilbist. 
Liiginimetus “cerberus” on võetud vanakreeka mütoloogilise Allilma väravaid valvava mitmepealise koera Kerberose näitel, viitamaks rajatud õlitöötlemistehasele “Refinería del Pacífico”.
Blythia hmuifang

Blythia hmuifang on maoliik "Blythia" perekonnast, kes elab Indias Mizorami osariigis.
"Blythia hmuifang" erineb sugulasest "Blythia reticulata" mitme tunnuse poolest, nii on madudel 114–117 kõhukilbist (sugulasel 129–149), isasmadudel 20–21 sabaalust kilbist (sugulasel 22–32) ning erinevused värvuses - väiksematel madudel on kõhualune oranžikas-punakas ja suurematel madudel kreemjas. Hemipeenise erinevused on väiksemad.
Gerrhopilus persephone

Gerrhopilus persephone on 
maoliik perekonnast "Gerrhopilus".
Lycodon sidiki

Lycodon sidiki on maoliik kihvmao perekonnast, kes elab Sumatral Acehi provintsis.
"Lycodon sidiki" erineb sugulastest mitme tunnuse poolest, nii puudub neil madudel silmaeesne kilbis ja seljakilbised on kiiluga.
Natrix helvetica

Natrix helvetica on maoliik nastiku perekonnast. Need maod elavad Saksamaal, Prantsusmaal, Suurbritannias, Itaalias ja Šveitsis.
Roomajate andmebaasis on maoliik klassifitseeritud hariliku nastiku alamliigina, kuid geneetiliste analüüside põhjal käsitletakse neid osade allikate kohaselt, alates augustist 2017, eraldi maoliigina.
Oligodon culaochamensis

Oligodon culaochamensis on maoliik vähehammasmao perekonnast, kelle elupaigaks on Vietnami "Cù lao Chàm" i saarestik. 
Liigi täiskasvanud isendid on keskmise suurusega (kogupikkus 582 mm). Kaelal ja keskkehal on neil 17–19 seljakilbise rida ja 15 või 17 rida enne kloaaki. Kõhukilbiseid on isastel 167–169 ja emastel 179–182. Sabaaluseid kilbiseid on isastel 63–66 ja emastel 51–52. Mao pead katvate soomuste hulgas on silmaeesne kilbis. Ninakilbis on paariline, anaalkilbis paaritu. Isastel on hemipeenis paaris, ogadega ja pikk ulatudes 20nda sabaaluse kilbiseni.
Sergei Zverev (rahvalaulik)

Sergei Afanasjevitš Zverev, pseudonüüm Kõõl Uola, (vene keeles Сергей Афанасьевич Зверев; Кыыл Уола; 25. juuli (vkj 8. juuli) 1900 Suntari uluss, Jakuudi oblast – 7. märts 1973) oli jakuudi rahvalaulik ja koreograaf. Teda peetakse jakuudi lavalise tantsukultuuri rajajaks.
Ta oli olonghode esitaja ja uosohhai eeslaulja. Silmapaistvaid olonghode pajatajaid (jakuudi keeles "олоҥхоһут") võeti NSV Liidu Kirjanike Liidu liikmeks. Zverev sai liidu liikmeks 1939. aastal.
Jakuudi kirjanduse kullafondi kuuluvad Zverevi loodud olongho "Куллустай Бэргэн" ning poeemid "Оргуhуохтаах кыыс", "Айхал эйиэхэ, аар тайҕа", "Уот Кудулу", "Мин сyрэҕим" ja "Улуу Москва туhунан тойук". Zverevi sõjaeelne looming ei ole talletatud.
1947. aastal oli Zverev jakuudi esimese rahvusliku ooperilavastuse Njurgun Bootur konsultant.
Zverev on jakuudi lavalise tantsukultuuri alusepanija. Ta on loonud enam kui 30 tantsu. Tema koreograafilise loomingu tipuks on tants "Оhуордар". 1959. aastal lavastas ta ooper-balleti "Суоhалдьыйа Толбонноох".
Töökäik.
Ta on töötanud kolhoosis, sovhoosis (kütina), kullakaevanduses, soolatööstuses (tislerina) ja näitlejana Njurba kolhoositeatris.
Mälestuse jäädvustamine.
Sahha rahvuslik tantsuteater kannab tema nime.
Isiklikku.
Sergei Zverev oli fenomenaalse mäluga. Tema vanaisa Anton Djapta ja isa Afanassi Antonov (pseudonüüm Kõõl Ohhonoohhoi) olid tuntud olonhoode esitajad. 
Zverevil oli kahest abielust kokku 14 last, neist 10 said kõrg- ja 4 keskerihariduse.
Getter Meresmaa

Getter Meresmaa (sündinud 18. septembril 1994) on eesti näitleja.
Ta on lõpetanud 2013. aastal Jakob Westholmi Gümnaasiumi ja 2017. aastal Tartu Ülikooli Viljandi kultuuriakadeemia näitlejana (11. lend, kursuse juhendaja Kalju Komissarov) "cum laude".
Ta on mänginud filmides "Kirsitubakas", "Ema" ja "Elu ja armastus".
Alates 2017. aasta augustist on ta Eesti Noorsooteatri näitleja.
Portselanhagijas

Portselanhagijas on Prantsusmaalt pärinev koeratõug.
Bretooni spanjel

Bretooni spanjel on Prantsusmaalt Bretagne'i poolsaarelt pärinev koeratõug.
Tõustandardis on koera käitumise/iseloomu kohta muuhulgas kirjas: "Erinevates tingimustes hästi kohanev ning suhtlemisaldis koer. Aruka ning tähelepaneliku ilmega, tasakaalukas."
Izmalkovo rajoon

Izmalkovo rajoon (vene keeles "Измалковский район") on 2. järgu haldusüksus (munitsipaalrajoon) Venemaal Lipetski oblasti loodeosas. Rajooni keskus on Izmalkovo küla.
Rajoon piirneb kirdes Stanovoje rajooniga, läänes Jeletsi rajooniga, kagus Dolgorukovo rajooniga ja läänes Orjoli oblastiga.
Rajooni pindala on 1130 km². Elanike arv oli 2012. aastal 17 078, 2009. aastal 17 581 ja 2002. aastal 18 813.
Izmalkovo rajoonis on 120 asulat, mis kuuluvad kolmeteistkümne külaasunduse koosseisu.
Rajooni tähtsamad jõed on Bõstraja Sosna ja Vorgol.
Prantsuse spanjel

Prantsuse spanjel on Prantsusmaalt pärinev koeratõug.
Tõustandardis on koera käitumise/iseloomu kohta muuhulgas kirjas: "Tasakaaluka, siira, leebe ning rahuliku loomuga entusiastlik jahikoer."
Rohukas

 
Rohukas ("Oedemera") on perekond mardikalisi sugukonnast rohuklased ("Oedemeridae").
Rohukad on salede kehakujuga. Nende valmikud toituvad õitel. 
Perekonnas on umbes 80 liiki. Neist 38 elab Euroopas.
Demidovi rajoon

Demidovi rajoon (vene keeles "Демидовский район") on 2. järgu haldusüksus (munitsipaalrajoon) Venemaal Smolenski oblasti loodeosas. Rajooni keskus on Demidovi linn.
Rajoon piirneb põhjas Tveri oblastiga, idas Duhhovštšina rajooniga, lõunas Smolenski rajooniga, edelas Rudnja rajooniga ja läänes Veliži rajooniga.
Rajooni pindala on 2512,16 km². Elanike arv oli 2012. aastal 13 488, 2009. aastal 15 282 ja 2002. aastal 18 167.
Demidovi rajoonis on 233 asulat, mis kuuluvad kahe linnaasunduse (Demidovi linna ja Prževalskoje alevi) ning nelja külaasunduse koosseisu.
Rajooni tähtsamad jõed on Kasplja, Vjatša, Polovja, Borožanka ja Jelša.
Veliži rajoon

Veliži rajoon (vene keeles "Велижский район") on 2. järgu haldusüksus (munitsipaalrajoon) Venemaal Smolenski oblasti loodeosas. Rajooni keskus on Veliži linn.
Rajoon piirneb kirdes Tveri oblastiga, idas Demidovi rajooniga, lõunas Rudnja rajooniga, läänes Valgevenega ja loodes Pihkva oblastiga.
Rajooni pindala on 1473 km². Elanike arv oli 2012. aastal 11 888, 2009. aastal 12 392 ja 2002. aastal 14 329.
Veliži rajoonis on 158 asulat, mis kuuluvad ühe linnaasunduse (Veliži linna) ja kaheksa külaasunduse koosseisu.
Rajooni tähtsaim jõgi on Zapadnaja Dvina.
Rudnja rajoon

Rudnja rajoon (vene keeles "Руднянский район") on 2. järgu haldusüksus (munitsipaalrajoon) Venemaal Smolenski oblasti lääneosas. Rajooni keskus on Rudnja linn.
Rajoon piirneb põhjas Veliži rajooniga, kirdes Demidovi rajooniga, kagus Smolenski rajooniga, lõunas Krasnõi rajooniga ja läänes Valgevenega.
Rajooni pindala on 2111 km². Elanike arv oli 2012. aastal 24 764, 2009. aastal 25 021 ja 2002. aastal 28 037.
Rudnja rajoonis on 158 asulat, mis kuuluvad ühe linnaasunduse (Rudnja linna) ja üheksa külaasunduse koosseisu.
Inglise rebasehagijas

Inglise rebasehagijas on Suurbritanniast Inglismaalt pärinev koeratõug.
Tõustandardis on koera käitumise/iseloomu kohta muuhulgas kirjas: "Tugev ja vastupidav. Kaasasündinud jahitalendiga. Sõbralik, ei ole agressiivne."
Kollajuure juurikas

Kollajuure juurikas ehk kurkumajuurikas ("Curcumae rhizoma") on hariliku kollajuure risoom, mida kasutatakse peamiselt toiduvürtsina ja -värvina.
Risoomi värvus on kollakashall kuni kollakasoranž ja meenutab hariliku ingveri risoomi.
Kollajuure juurikad sisaldavad 2,5–5% värvaineid kurkuminoide: kurkumiini, monodesmetoksükurkumiini, dimetoksükurkumiini, bidesmetoksükurkumiini. (Raal, 259:2010b)
Farmakoloogilised toimed (osaline).
Kollajuure juurika ja selle osade teaduslike uuringute kohaselt evib taim põletiku-, vähi-, seene- ja bakterivastaseid toimeid.
Ühes uuringus võrreldi kollajuure, ingverijuure ja mittesteroidse põletikuvastase ravimi indometatsiini põletikuvastaseid toimeid rottidel indutseeritud artriidi korral. Kurkumajuurika artriidivastased toimed ületasid ingverijuure ja indometatsiini omi.
Suukaudselt manustatud kurkumajuurika pulber (kurkum) kiirendab maohaavandite paranemist. Vähendab kõhuvalu, toimib põletikuvastaselt ja maksa kaitsvalt (eriti maomürgi korral), vähendab allergilisust ja vere kolesteroolisisaldust.
Butcher Babies

Butcher Babies on Ameerika "heavy metal"'i ansambel Los Angelesest Californiast. 
Ansambli koosseisu kuuluvad solistid Heidi Shepherd ja Carla Harvey, kitarrist Henry Flury (Amen), bassist Jason Klein ja trummar Chase Brickenden (Scars of Tomorrow). Nende debüütalbum "Goliath" anti välja 9. juulil 2013 Century Media Recordsi plaadifirmas. Seda müüdi USA-s ühe nädalaga pärast ilmumist 3300 eksemplari ning see jõudis 3. kohale Billboard Heatseeker charti edetabelis ning 112. kohale edetabelis Billboard 200.
Pietrykaŭ rajoon

Pietrykaŭ rajoon on 2. järgu haldusüksus (rajoon) Homieli oblastis Valgevenes. Rajooni pindala on 2 835 km². 2016. aasta seisuga elas seal 28 246 inimest.
Rajoon moodustati 1924. aastal. See koosneb järgmistest külanõukogudest: Babuničy, Čaluščavičy, Hałubica, Hrabaŭ, Kamarovičy, Kapatkievičy, Kapcevičy, Kołki, Konkavičy, Laskavičy, Łučycy, Mularaŭka, Myšanka, Navasiołki, Pciči ja Pietrykaŭ külanõukogu. Halduskeskus on Pietrykaŭ linn, selle kõrval on suuremad asulad Kapatkievičy alev ja Kapcevičy alevik.
Tähtsaimaks jõeks on Prõpjats, teised tähtsamad jõed on selle lisajõed Ubort, Pcič ja Tremla. Rajoon asub Polesje madalikul, selle keskmine kõrgus on 120—140 m. Madalaim punkt asub Prõpjatsi kaldal ja ulatub 113 meetrit üle merepinna. Prõpjatsi ümbruskonnas leidub arvukalt järveks kujunenud soote, suurimaks järveks on 69 hektari suurune Dzikaje järv. Rajooni edelaosa kuulub Prypiacki rahvusparki.
Rajoonis leiduvad suured turba varud. Lisaks kaevandatakse seal haliiti ja kaalisoola, pruunsütt, kipsi, kohati esineb ka liiva ja savi.
2009. aasta seisuga oli elanikest 94,29% valgevenelasi, 3,55% venelasi, 1,26% ukrainlasi ja 0,9% muust rahvusest inimesi. 83,53% elanike emakeeleks oli valgevene keel, 14,09% elanike emakeeleks oli vene keel. Koduse keelena kasutas valgevene keelt 56,4% elanikke, vene keelt aga 33,88%.
Otherwise

Otherwise on "hard rock"'i ansambel USA Nevada osariigist Las Vegasest. Nad on plaadifirma Century Media Records kaudu välja andnud kaks täispikkuses albumit: "True Love Never Dies" (2012) ja "Peace at All Costs" (2014). 
Enne Century Mediaga plaadilepingu saamist olid nad välja andnud ühe täispikkuses albumi "Otherwise" (2006) ja ühe EP "Some Kind of Alchemy" (2009).
Sussexi spanjel

Sussexi spanjel on Suurbritanniast Lõuna-Inglismaalt Sussexist pärinev koeratõug.
Tõustandardis on koera käitumise/iseloomu kohta kirjas: "Loomupärase töövõimega, kasutatakse saagi otsimiseks rasketes maastikutingimustes. Leebe iseloomuga."
Kurkumiin

Kurkumiin on kurkuminoidide hulka kuuluv kollakasoranži värvusega vees peaaegu lahustumatu keemiline aine, mida leidub looduslikult mitut liiki taimedes. Kurkumiini toodetakse ka sünteetiliselt.
Toidulisaainena (toiduvärvainena) on selle tähis E100.
Kurkumiini leidub rohkelt hariliku kurkumi risoomis.
Kukrumiiniuuringute kohaselt evib kurkumiin inimorganismis hulgaliselt farmakoloogilisi toimeid.
Ravimina kasutatakse kurkumiini mitmesuguste hingamisteede allergiliste ja põletikuliste seisundite korral aga ka maksa haiguslike seisundite, anoreksia ja reumatismi korral ning haavade paranemise kiirendamiseks.
Kurkumiin evib mitut tüüpi vähirakkude, näiteks rinna-, kopsu-, naha- ja maovähi rakkude, paljunemist pärssivat toimet.
"In vivo" ja "in vitro" kurkumiiniuuringute kohaselt evib kurkumiin inimorganismis hulgaliselt farmakoloogilisi toimeid, nagu põletiku-, vähivastane, tsütokiinide vabastamine, antioksüdantsed ja immunomodulatoorsed, apoptootilisi protsesse kiirendav ja antiangiogeenne. Kurkumiin osaleb ka rakkude kemo- ja kiirgusresistentsuse tekkes.
Kurkumiinil on kliiniliste uuringute kohaselt ravitoime soole-, kõhunäärme-, eesnäärme-, kopsu-, pea- ja kaelavähi ja rinnanäärmevähi ning vähilesioonide korral. Ka mitmete põletikuliste soolehaiguste korral, nagu Crohni tõbi, haavandiline koliit ja ärritunud soole sündroom. Veel on toimed reumatoidartriidi, osteoartriidi, maohaavandite, Helicobacter pylori infektsiooni (tekitajaks "Helicobacter pylori"), diabeedi, vitiliigo, psoriaasi, ateroskleroosi jmt haiguslike seisundite korral.
Kollajuure juurikas leiduv kurkumiin avaldab toimet klorokviinitundliku malaariaparasiidi "Plasmodium falciparum"'i tüve 3D7, mida kasvatati inimese erütrotsüütides, kasvule.
Kurkumiini isoleerisid esimestena 1815. aastal Vogel ja Pierre Joseph Pelletier.
Kollajuures sisalduvat värvainet on kasutatud siidi, villa ja lina värvimiseks Venemaal 17. sajandist 20. sajandi alguseni.
Pietrykaŭ

Pietrykaŭ (transkribeerituna Petrõkav, venepäraselt "Petrikov", poola keeles "Petryków", varem ka "Petrykowicze" või "Petrykowo", leedu keeles "Petrykavas" või "Petrikovas") on linn Valgevenes Homieli oblastis, Pietrykaŭ rajooni ja Pietrykaŭ külanõukogu halduskeskus. Pietrykaŭ asub Prõpjatsi jõe kaldal merepinnast 138 meetri kõrgusel, Homieli linnast 190 kilomeetri kaugusel.
Haridust annavad kaks keskkooli ja gümnaasium, internaatkool, muusikakool ja spordikool. Linnas on kultuurimaja ja kolm raamatukogu. Seal antakse välja rajoonilehte «Петрыкаўскія навіны». Linnas on toiduainetetööstus ja laevatehas, seal valmistatakse keramsiitliiva ja remonditakse jõelaevasid.
Vaatamisväärsusteks on vanalinn, XX sajandi alguses valminud kabel, XIX sajandil rajatud park ja kolm õigeusu kirikut (esimene XVII sajandist, teised aastaist 1839 ja 1890).
Ajalugu.
Vastavalt legendile asutas linna X sajandil jatvingide vürst Petryk.
Asulat on kirjalikes allikates esmamainitud XV sajandil, mil see kuulus Olelkowiczitele. Algselt kuulus see halduslikult Słucki vürstiriigi koosseisu, seoses haldusreformiga aga Minski vojevoodkonda ja Mazyri maakonda. Aastal 1523 sai Pietrykaŭ alevi õigused. Ka rajasid Olelkowiczid sinna kindluse, mille aga Moskva väed aastal 1535 maha põletasid. Ka aastal 1595 rüüstasid asulat venemeelsed kasakad. XVI sajandil kuulus asula mõnda aega Bona Sforzale. Aastal 1600 läks see aga Chodkiewiczite valdusse. Bogdan Hmelnõtskõi ülestõusu ajal oli alev ülestõusnute baasiks, mille elanikud ülestõusu ka toetasid. Sealt sooritasid ülestõusnud retki ümbritsevatele Valgevene aladele.
Asula hakkas intensiivsemalt kasvama XVIII sajandil, mil sinna rajati suur nahatööstus. Hilisemate omanike kohta on teada, et aastal 1693 hakkas Pietrykaŭ kuuluma Pacidele. Aastal 1776 kuulus Pietrykaŭ taas Chodkiewiczitele, kes saavutasid alevile õiguse pidada kaks korda aastas laata. 
Seoses Poola jagamisega läks Pietrykaŭ aastal 1763 Venemaa koosseisu, kus hakkas kuuluma Mozõri maakonda. Kuigi asula jäi edasi aleviks, kaotasid sealsed elanikud alevielaniku staatuse, millenad said tagasi alles aastal 1848. Aastal 1877 avati alevis trükikoda. Aastal 1897 oli seal kaks õigeusu kirikut üks katoliku kirik ja kolm juutide palvemaja, lisaks tegutses seal kolm kõrtsi ja viinapood. Prõpjatsil oli jõesadam, ka käis üle jõe parv.
Esimese maailmasõja ajal hõivasid linna aastal 1818 Saksa väed. Nende vastu tegutsedes sai tuntuks partisan Vasil Tałaš. Hiljem hõivas alevi Stanisław Bułak-Bałachowicz.
Aastal 1919 arvati linn Valgeve NSV koosseisu. 1924 sai Pietrykaŭ Valgevene NSV-s rajoonikeskuseks, järgmisel aastal sai asula aga linnaõigused. Teise maailmasõja ajal hukkasid Saksa okupatsiooniväed linnas ja selle ümbruskonnas 1200 inimest, suurem osa olid neist juudid. Aastal 1974 liideti sellega kaks naaberküla: Čyrvony Aharodnik ja Biełki. Aastal 2001 avati seal uus katoliku kirik.
Pierre Joseph Pelletier

Pierre-Joseph Pelletier (22. märts 1788 Pariis – 19. juuli 1842 Pariis) oli Prantsuse keemik ja farmatseut. Teda tuntakse uuringute eest taimsete alkaloidide vallas.
Pierre-Joseph Pelletier töötas toksikoloogia professorina Pariisi meditsiinikoolis "École de Pharmacie".
Koos François Magendiega isoleeris Pelletier röga-oksejuurest ("Carapichea ipecacuanha" ) emetiini (1817). Pelletier eraldas koos Vogeliga kurkumiini ja koos Joseph Bienaimé Caventou'ga kiniini (1820), kofeiini (1826), strühniini (1817), kolhitsiini (1819) ja klorofülli. 
Pierre-Joseph Pelletier ja Filip Neriusz Walter isoleerisid merimänni koore vaigust 1837 tolueeni.
Kaukaasia lambakoer

Kaukaasia lambakoer on Kaukaasiast pärinev koeratõug.
Tõustandardis on koera käitumise/iseloomu kohta muuhulgas kirjas: "tasakaalukas, aktiivne, enesekindel, julge ja sõltumatu."
Taani spits

Taani spits on Taanist pärinev koeratõug (spits).
Tõug on FCI poolt tunnustamata.
Rea Raus

Rea Raus (sündinud 10. aprillil 1967) on eesti kasvatusteadlane ja Läänemaa Ühisgümnaasiumi majanduse ning inglise keele õpetaja.
On alates 2010. aastast Tallinna Ülikoolis erinevatel ametikohtadel töötanud. Õpetanud tervist puudutavaid teemasid, annab Tallinna Ülikooli Haapsalu kolledžis ainet „Globaalsed trendid ja tervisedendus“.
Ta on kirjutanud artikleid jätkusuutlikkuse ja ökoloogilise hariduse teemadel.
Haridus.
Rausil on magistrikraad inglise filoloogias.
2006. aastal Tallinna Ülikooli Haapsalu kolledžis magistrikraad haridusteaduses.
2011. aastal alustas Tallinna Ülikooli kasvatusteaduste instituudis doktorantuuri, kuid katkestas õpingud.
2018. aastal kaitses haridusteaduslikul teemal doktoritöö Tampere Ülikoolis.
Grant Hart

Grant Vernon Hart (18. märts 1961 South St. Paul, Minnesota – 13. september 2017 Saint Paul, Minnesota) oli Ameerika Ühendriikide muusik.
Grant Hart oli ansambli Hüsker Dü üks asutajaliikmetest, laulja ja trummar. Pärast bändi laialiminekut 1988. aastal lõi ansambli Nova Mob ja tegi soolokarjääri.
Burggrafenamt

Burggrafenamt (itaalia: "Burgraviato", saksa: "Burggrafenamt") on ringkond (itaalia: "comunità comprensoriale", saksa: "Bezirksgemeinschaft") Itaalia Bolzano provintsi lääneosas. See hõlmab osa Adige jõe orust Naturnsi ja Bolzano vahel ning sellega külgnevad Passeieri ja Ulteni orud.
Algselt ajaloolise Vinschgau osana läänes on piirkonna nimi tuletatud Tirooli lossi linnakrahvidest. See on keskaegse Tirooli krahvkonna tuumik pealinnaga Meranos.
2001. aasta rahvaloenduse järgi kõneles 78,66% oru rahvast emakeelena saksa keelt, 21,06% itaalia keelt ja 0,28% ladiini keelt.
Haldusjaotus.
Burggrafenamti ringkonnas asuvad järgmised omavalitsusüksused ("comune"):
Borador

Borador on Ameerika Ühendriikidest pärinev koeratõug. Tõug on tunnustatud USA kenneliklubi poolt.
Koeratõu aretamisel ristati borderkolli labradori retriiveriga, kelle nimetustest on tuletatud ka tõu nimetus.
MySims

"MySims", varem "The Sims Wii" ja "Nintendo Sims" on 2007. aastal ilmunud EA Redwood Shoresi väljatöötatud ja Electronic Artsi avaldatud videomäng.
Mäng on loodud "spin-offina" Maxise sarja "The Sims" mängudele, kuid erineb neist peamiselt graafikastiili ja mõne mängumehaanika poolest.
MysSims ilmus algselt 2007. aastal Nintendo DSile ja Wiile, ning uuesti 2008. aastal mobiiltelefonidele ja Microsoft Windowsile.
Järjed.
MySimsile on ilmunud viis järge
Krasnõi rajoon

Krasnõi rajoon (vene keeles "Краснинский район") on 2. järgu haldusüksus (munitsipaalrajoon) Venemaal Smolenski oblasti lääneosas. Rajooni keskus on Krasnõi alev.
Rajoon piirneb põhjas Rudnja rajooniga, idas Smolenski rajooniga, lõunas Monastõrštšina rajooniga ja läänes Valgevenega.
Rajooni pindala on 1507,7 km². Elanike arv oli 2012. aastal 12 696, 2009. aastal 13 861 ja 2002. aastal 15 537.
Rajooni tähtsamad jõed on Dnepr ja Mereja.
Monastõrštšina rajoon

Monastõrštšina rajoon (vene keeles "Монастырщинский район") on 2. järgu haldusüksus (munitsipaalrajoon) Venemaal Smolenski oblasti lääneosas. Rajooni keskus on Monastõrštšina alev.
Rajoon piirneb kirdes Smolenski rajooniga, idas Potšinoki rajooniga, kagus Hislavitši rajooniga, edelas ja läänes Valgevenega ning loodes Krasnõi rajooniga.
Rajooni pindala on 1513,75 km². Elanike arv oli 2012. aastal 10 264, 2009. aastal 11 270 ja 2002. aastal 13 876.
Monastõrštšina rajoonis on 202 asulat, mis kuuluvad ühe linnaasunduse (Monastõrštšina alevi) ja kuue külaasunduse koosseisu.
Rajooni tähtsamad jõed on Dnepr ja Sož.
Hislavitši rajoon

Hislavitši rajoon (vene keeles "Хиславичский район") on 2. järgu haldusüksus (munitsipaalrajoon) Venemaal Smolenski oblasti edelaosas. Rajooni keskus on Hislavitši alev.
Rajoon piirneb kirdes Potšinoki rajooniga, lõunas Šumjatši rajooniga, läänes Valgevenega ja loodes Monastõrštšina rajooniga.
Rajooni pindala on 1161,04 km². Elanike arv oli 2012. aastal 8740, 2009. aastal 10 133 ja 2002. aastal 12 007.
Hislavitši rajooni asulad kuuluvad ühe linnaasunduse (Hislavitši alevi) ja üheteistkümne külaasunduse koosseisu.
Rohuklased

Rohuklased ("Oedemeridae") on putukate sugukond mardikaliste seltsist.
Sugukonnas on umbes 100 perekonda kokku ligikaudu 1500 liigiga. Eestis 14 liiki.
Vastsed elavad enamasti kõdunenud puidus, valmikud aga tihti toituvad õitel.
Maitansiin

Maitansiin on ansamütsiinide rühma antibiootikum, millel on tsütotoksiline ja antimikrobiaalne toime.
Maitansiini tsütotoksiline toime rakkudele, sealhulgas mitmetele vähirakuliinidele, arvatakse seisnevat mikrotuubulite moodustumise takistamises. Arvatakse, et aine evib samu toimeid ka "in vivo" ja võib seega vähirakkude paljunemist takistada.
Seda leidub looduslikult ja aine eraldati esmakordselt kikkapuuliste sugukonna maiteni perekonna taimest "Maytenus serrata".
Maitansiini derivaate nimetatakse maitansinoidideks ja ühte neist, emtansiini, sisaldab ka rinnavähi immuunteraapias kasutatav ravim trastusumaabemtansiin.
Sahha rahvuslik tantsuteater

Sergei Zverevi (Kõõl Uola) nimeline Sahha (Jakuutia) Vabariigi Rahvuslik Tantsuteater (vene keeles Национальный театр танца РС(Я) им.С.А.Зверева – Кыыл Уола) on teater Sahha pealinnas Jakutskis. 
Tantsuteater loeb oma algusajaks Riikliku Tantsuansambli Jakutija loomist 1980. aastal. 1992. kujundati tantsuansambel ümber Sahha (Jakuudi) Vabariigi Rahvuslikuks Tantsuteatriks. Alates 2005. aastast kannab Sahha rahvuslik tantsuteaterSergei Zverevi (Kõõl Uola) nime. 
Teater säilitab ja arendab rahvusliku tantsukultuuri traditsioone. Teatri repertuaaris on enam kui 20 lavastust. Teatri kunstiline juht oli kaua aega (alates 1980. aastast) teatri looja Gennadi Baišev. Teatrist on saanud Sahha visiitkaart rahvusvahelistel ja ülevenemaalistel festivalidel. 
Praegu täidab kunstilise juhi kohuseid Svetlana Bessonova. 1993. aastast töötab ballettmeister-lavastajana Ljudmila Antipina ja teatri peadirigendina Nikolai Petrov. Teatrikollektiivi koosseisu kuulub 34-liikmeline tantsutrupp, 3-liikmeline lauluansambel ja 23-liikmeline rahvapilliorkester.
Semjon Ivanov

Semjon Grigorjevitš Ivanov (vene keeles Семен Григорьевич Иванов; sündinud 26. veebruaril 1967 Lenini rajoonis Jakuudi ANSV-s) on jakuudi balletitantsija, Sahha teeneline kunstnik.
Pärast Jakutski vabariikliku kultuurharidustöö kooli lõpetamist 1989. aastal asus Semjon Ivanov balletisolistina tööle Jakuudi riiklikku estraaditeatrisse. 1999. aastast töötab Ivanov Gennadi Baiševi kutsel balletisolistina Sahha rahvuslikus tantsuteatris.
1999. aastal lõpetas ta Ulan-Udes asuva Ida-Siberi Riikliku Kultuuri ja Kunstide Akadeemia koreograafiaosakonna koreograafilise kollektiivi juhtimise erialal.
Ta on osa võtnud rahvusvahelistest folkloorifestivalidest, sealhulgas Prantsusmaal (2002, 2011), Šveitsis (2002), Belgias (2011), Lõuna-Koreas (2012) ja Türgis (2014).
Vladislav Popov

Vladislav Mihhailovitš Popov (vene keeles Владислав Михайлович Попов) on jakuudi balletitantsija, Sahha teeneline kunstnik.
PärastVabariikliku Koreograafiakooli lõpetamist 2002. aastal asus ta balletisolistina tööleSahha rahvuslikku tantsuteatrisse.
Gennadi Baišev

Gennadi Semjonovitš Baišev (vene keeles Геннадий Семёнович Баишев; sündinud 12. märtsil 1946 Namtsõ rajoonis Jakuudi ANSV-s) on jakuudi koreograaf, ballettmeister ja balletitantsija, Sahha rahvakunstnik.
Jakuudi balleti juhtiva balletitantsijana esindas ta Nõukogude Liitu 1975. aastal USA-s (Nõukogude – USA IV noorsoofoorum) ja 1976. aastal Jaapanis (Nõukogude – Jaapani noorsoofestival).
Ta oli Jakuudi Riikliku Tantsuansambli looja (1980) ja kauaaegne Sahha rahvusliku tantsuteatri (asutati 1992 Jakuudi riikliku tantsuansambli baasil) kunstiline juht ja ballettmeister.
Haridus- ja töökäik.
Pärast Novosibirski koreograafiakooli lõpetamist 1966. aastal asus Gennadi Baišev tööle balletisolistina Jakuudi Muusika- ja Draamateatrisse.
1980. aastal loodi Jakuudi Riiklik Tantsuansambel. Baiševist sai ansambli kunstiline juht ja ballettmeister. 1982. aastal lõpetas ta GITIS-e režiiteaduskonna ballettmeistriosakonna. 1992. aastal sai Jakuudi riiklikust tantsuansamblist Sahha (Jakuudi) Vabariigi Rahvuslik Tantsuteater. Teatrist, mille kunstiline juht oli Baišev, sai Sahha visiitkaart rahvusvahelistel ja ülevenemaalistel festivalidel.
Mayhemi diskograafia

Siin on kirjas Norra "black metal"'i ansambli Mayhem diskograafia.
Juutide asustuspiirkond

Juutide asustuspiirkond (vene keeles "Черта оседлости", täisnimetus "Черта постоянной еврейской оседлости") oli territoorium Venemaa Keisririigi lääneosas, kus juutidel oli lubatud ametlikult elada.
Juutide asustuspiirkonna pindala oli 1 224 008 ruutkilomeetrit. 1897. aasta ülevenemaalise rahvaloenduse andmetel elas juutide asustuspiirkonnas 3 558 000 juuti.
Esimese Poola jagamise tagajärjel 1772. aastal sattus Venemaa võimu alla palju juute.
Juutide asustuspiirkonna kehtestas keisrinna Katariina II oma dekreediga 23. detsembril 1791. Esialgu kuulusid juutide asutusala koosseisu Valgevene, Jekaterinoslavi kubermang ja Tauria kubermang. Juutide asustuspiirkonna hulka arvati ka need alad, mis sattusid Venemaa koosseisu Poola teise jagamise tulemusel 1793. aastal ja Poola kolmanda jagamise tulemusel 1795. aastal (Minski kubermang, Volõõnia kubermang, Podoolia kubermang, Kiievi kubermang, Tšernigivi kubermang, Grodna kubermang, Poltaava kubermang, Kaunase kubermang ja Vilniuse kubermang). 1818. aastal arvati juutide asustuspiirkonna hulka ka Bessaraabia kubermang. Kui Kongressi-Poola (ametlikult Poola kuningriik) 1867. aastal kaotati, said juudid 1868. aastal vaba liikumise õiguse Poola kubermangude ja juutide asustuspiirkonna vahel.
Kuramaa kubermang ei kuulunud juutide asustuspiirkonda, kuid 1799. aastal andis keiser Paul I välja seaduse, mis lubas seal juba elavatel juutidel Kuramaal legaalselt edasi elada.
1865. aastal piiranguid mõnevõrra leevendati ja osa juute (esimese järgu kaupmehed, kutsetunnistusega käsitöölised ja kõrgharidusega spetsialistid) said õiguse elada väljaspool juutide asustuspiirkonda.
Juutide asustuspiirkonna ja sellega seotud piirangud tühistas Venemaa Ajutine Valitsus oma määrusega 20. märtsil 1917.
Itaalia karmikarvaline linnukoer

Itaalia karmikarvaline linnukoer on Itaaliast pärinev koeratõug.
Steven Ogg

Steven Ogg on Kanada näitleja. 
Ta on tuntud videomängu "Grand Theft Auto V" tegelase Trevor Philipsi häälena ning draamasarjast "Elavad surnud" Simoni rollis. Ta on mänginud ka teleseriaalides „Better Call Saul“, „Seaduse nimel“. „Mõrvaennetajad“, „Broad City“ ja „Läänemaailm“.
Pusteri org

Pusteri org (itaalia: "Val Pusteria"; saksa: "Pustertal", ladiini: "Val de Puster") on org Alpides, mis jookseb ida-läänesuunalisena Lienzist Ida-Tiroolis Austrias Mühlbachini Brixeni lähedal Lõuna-Tiroolis Itaalias. Pusteri oru Lõuna-Tirooli vallad moodustavad Pustertali ringkonna.
Pusteri org.
Pusteri org paikneb periadriaatilise liitekoha lääneosas, mis eraldab Lõuna Lubjakivi Alpid Kesk Ida-Alpidest, samuti enamuse Lubjakivi Alpidest mäeaheliku keskosa kesksetest gneiss ja kiltkivi tippudest. Sillianist idas lahkub Pusteri org periadriaatiliselt joonelt (mis läheb Gaili jõe orgu) ja pöördub kirdesse Lienzi suunas.
Pool orust juhib oma veed Adige jõe kaudu läände Aadria merre; teine pool viib veed Doonau kaudu itta Musta merre. Veelahe asub madalas Toblacher Feldi ("Conca di Dobbiaco") orupõhjas. Rienzi jõgi voolab Pusteri orus läände ja Drau jõgi voolab itta Ida-Tirooli. Oru idaosa Drava ülemjooksul kutsutakse Ülemiseks Pusteri oruks.
Asulad Pusteri orus paiknevad kõrgustel 750–1180 meetrit üle merepinna. Olulisemad asulad lääneorus on Toblach, Welsberg-Taisten, Olang ja Bruneck; olulisemad idaorus on Innichen, Sexten ja Sillian.
Rienzi jõe suuremad lisajõed on Antholzi oja, Ahr, Pragsi oja, Gsiesi oja, Gader, Pfundersi oja ja Lüsenbach. Pusteri oru suurim kõrvalorg on Tauferer Ahrntal. Drau suuremad lisajõed on Sexteni oja ja Villgratenbach.
Pustertali ringkond.
Pustertali ringkond (itaalia: "Comprensorio della Val Pusteria"; saksa: "Bezirksgemeinschaft Pustertal") loodi 1969. aastal 26 valla ühendamisega. Selle pindala on 2071 m² ja rahvaarv üle 73 000. Selle peamine linn on Bruneck. 2001. aasta rahvaloenduse järgi kõneleb 80,96% oru elanikest emakeelena saksa keelt, 13,40% ladiini keelt ja 5,64% itaalia keelt.
Järgmised vallad kuuluvad Pustertali ringkonda:
Oligodon huahin

Oligodon huahin on maoliik vähehammasmao perekonnast. 
Need väiksed maod (maksimaalne kogupikkus 485,8 mm) elavad Tais Malaka poolsaarel Hua Hinis.
Seljakilbiste read 17-17-15 või 17-15-15; isasmadudel 166–173 kõhukilbist ja 35–41 sabaalust kilbist; anaalkilbis paaritu; hemipeenis on paaris, ogadeta ja ulatub 14nda sabaaluse kilbiseni ("in situ").
Oligodon saiyok

Oligodon saiyok on maoliik vähehammasmao perekonnast. 
Tema maksimaalne teadaolev pikkus ninamiku tipust kloaagiavauseni ("SVL") on 626,1 mm; ülamokakilbiseid 8; seljakilbiste ridu 17-17-15; 181–187 kõhukilbist ja 38–43 sabaalust kilbist; anaalkilbis paaritu; hemipeenised ulatuvad "in situ" 18nda sabaaluse kilbiseni.
Need maod elavad usutavasti Tais "Sai Yok District" 'is.